Kateryna Tabašnyk

Kateryna Tabašnyk (, s. 15. kesäkuuta 1994) on ukrainalainen yleisurheilija, joka kilpailee korkeushypyssä. Aiemmin hän kilpaili seitsenottelussa.

Hänen ennätyksensä korkeushypyssä on sisäradoilla 199 cm, jonka hän hyppäsi Hustopečessä tammikuussa 2019. Ulkona hän on hypännyt parhaimmillaan 196 cm Kropyvnytskyissä kesäkuussa 2018.

Tabašnyk voitti kultaa Rietissä käydyissä alle 20-vuotiaiden EM-kilpailuissa 2013 tuloksella 190. Hän sijoittui viidenneksi Berliinin EM-kilpailuissa 2018 ja neljänneksi Glasgow'n sisäratojen EM-kilpailuissa 2019.

Tabašnyk antoi positiivisen dopingnäytteen maaliskuun 2019 lopussa ja sai 19 kuukauden kilpailukiellon. Kilpailukielto päättyi 27.10.2020.

Tabašnyk saavutti Istanbulin sisäratojen EM-kilpailuissa 2023 pronssia korkeushypyssä tuloksella 194. Hän oli yhdeksäs Nanjingin sisäratojen MM-kilpailuissa 2025.

 Lähteet 

 Aiheesta muualla 

Luokka:Ukrainalaiset korkeushyppääjät
Luokka:Ukrainalaiset yleisurheilun moniottelijat
Luokka:Dopingrikkomuksesta tuomitut yleisurheilijat
Luokka:Dopingrikkomuksesta tuomitut ukrainalaiset
Luokka:Vuonna 1994 syntyneet
Luokka:Elävät henkilöt